b'\n_START_ARTICLE_\nJos\xc3\xa9 Antonio Camacho\n_START_SECTION_\nTrenerkarriere\n_START_PARAGRAPH_\nCamacho satset p\xc3\xa5 hovedtrenerkarriere i 1992. F\xc3\xb8rst fikk han Rayo Vallecano opp til den \xc3\xb8verste divisjonen, f\xc3\xb8r han videre byttet til RCD Espanyol, som han ogs\xc3\xa5 rykket opp med. Camacho dro deretter til Sevilla, som i denne perioden var preget av stort kaos. Camacho dro dermed tilbake til Espanyol og fikk laget opp p\xc3\xa5 en 10.-plass._NEWLINE_Deretter ble Camacho landslagstrener etter at den allerede upopul\xc3\xa6re Javier Clemente hadde f\xc3\xa5tt sparken etter \xc3\xa5 ha tapt mot Kypros i kvalifiseringen til EM i 2000. Camacho vant de resterende kaper i kvalifiseringen og kom til kvartfinalen i EM, om enn s\xc3\xa5vidt, der det ble tap for de blivende europamestrene frankrike. Camacho fikk ogs\xc3\xa5 Spania til VM i Syd-Korea og Japan i 2002, men trakk seg da Spania gikk ut mot S\xc3\xb8r-Korea i en veldig kontroversiell kamp._NEWLINE_Camacho var senere trener i SL Benfica, og var sv\xc3\xa6rt popul\xc3\xa6r blant Benficas fans p\xc3\xa5 grunn av sin sterke og profesjonelle innstilling som ble overf\xc3\xb8rt til spillerne. Etter dette fikk Camacho endelig pr\xc3\xb8ve seg som trener for Real Madrid, men etter to d\xc3\xa5rlige kamper, blant annet et tap mot gamleklubben Espanyol, trakk han seg._NEWLINE_Camacho dro deretter tilbake til Benfica igjen i 2007, men ble ogs\xc3\xa5 her i kort tid, etter at han spilte uavgjort hjemme mot bunnlaget Uni\xc3\xa3o de Leiria._NEWLINE_Den 13. oktober 2008 tok han over CA Osasuna, og jobbet der til 2011, da han fikk sparken etter at laget rykket ned. Kort tid etter ble han trener for Kinas landslag.'